Parque Nacional de Murujuga

O Parque Nacional de Murujuga é un parque nacional situado na península de Burrup, na rexión de Pilbara, no noroeste de Australia Occidental, que abrangue unha área de 48,51 km². Historia O Parque Nacional de Murujuga foi declarado oficialmente o 17 de xaneiro de 2013 como o 100º parque nacional de Australia Occidental. O parque protexe o que se considera a maior concentración mundial de petróglifos antigos, con máis de dez mil gravados rupestres creados polos pobos aborixes australianos da rexión. Descrición O parque nacional está situado na parte norte e oeste da península de Burrup, tamén coñecida polo seu nome aborixe, Murujuga. Atópase aproximadamente a 200 km. ao oeste de Port Hedland e a 15 km. ao norte de Karratha, e abrangue unha área de 48,51 km². Pódese acceder a el a través de Dampier Road e Burrup Peninsula Road. Visitas Despois de que o Parque Nacional de Murujuga estivese pechado durante uns meses para permitir a súa construción, a ruta Ngajarli completouse en agosto de 2020. Os propietarios tradicionais, en colaboración co goberno, crearon un paseo marítimo universal de 700 m., xunto con sinais interpretativos. A Corporación Aborixe Murujuga espera mellorar e ampliar as instalacións para os visitantes e axudalos a apreciar a importancia cultural do lugar. Incluída na Lista do Patrimonio Mundial En xullo de 2025, a UNESCO incluíu a galería de arte rupestre, unha área que abrangue case 100.000 ha. coñecida como a Paisaxe Cultural de Murujuga, como Patrimonio da Humanidade. A área inclúe o parque. Notas Referencias Véxase tamén Ligazóns externas Páxina oficial do Parque Nacional de Murujuga Proxecto artístico de Craig Walsh en colaboración coa Corporación Aborixe de Murujuga Arquivado 12 de agosto de 2023 en Wayback Machine.